Ֆրեդերիկ Պոլ

Ֆրեդերիկ Պոլ (անգլ.՝  Frederik Pohl, նոյեմբերի 26, 1919(1919-11-26)[…], Նյու Յորք, Նյու Յորք, ԱՄՆ - սեպտեմբերի 2, 2013(2013-09-02)[…], Palatine, Կուկ շրջան, Իլինոյս), ամերիկացի ֆանտաստ գրող, խմբագիր և Գիտական ֆանտաստիկայի երկրպագուների միության ակտիվ գործիչ։ Արժանացել է Գիտական ֆանտաստիկայի և ֆանտազիայի փառքի սրահում ներկայացված լինելու բարձրագույն պատվին (1998)։
Համաշխարհային Գիտաֆանտաստիկ միության կողմից արժանացել է 2010 թվականի Հյուգոյի մրցանակի՝ որպես լավագույն սիրողական գրող։


== Կենսագրություն ==
Ֆրեդերիկ Պոլը սովորել է Բրուքլինի հանրակրթական, ապա Տեխնիկական բարձրագույն դպրոցում։ 17 տարեկանում թողել է ուսումը։ Հետագայում, 2009 թվականին նա ստացել է այդ ուսումնարանի պատվավոր դիպլոմ։
1936 թվականին մասնակցել է Ֆիլադելֆիայում կայացած Ֆանտաստների առաջին համաշխարհային կոնվենցիային։ 19 տարեկանում Իսահակ Ազիմովի, Ս. Կորնբլատի և Դ. Նայթի հետ միասին հիմնել են Ֆուտուրյանականներ ֆանտաստ գրականության երկրպագուների միությունը։ Նրանք այդ ժամանակ սկսել են հրատարակել և խմբագրել գիտական ֆանտաստիկայի երկու ամսագիր՝ Astonishing Stories և Super Science Stories, որտեղ տարբեր կեղծանունների ներքո հրատարակել են նաև իրենց իսկ ստեղծագործությունները։
Ֆրեդերիկ Պոլը, 1943-1945 թվականներին ԱՄՆ ռազմաօդային ուժերում ծառայելուց հետո, երկար ժամանակ աշխատել է գրական գործակալ, մասնավորապես, Այզեկ Ազիմովի և Հոլ Կլեմենտի համար։


== Ստեղծագործություններ ==
Ֆրեդերիկ Պոլը մինչև 1966 թվականը հրատարակել է If և Galaxy ամսագրերը։ 1956 թվականից սկսել է հրատարակել իր անվամբ։ Հենց այդ ժամանակ էլ Պոլի և Կորնբլատի համահեղինակությամբ ստեղծվել են մի քանի ստեղծագործություններ։ Դրանցից են 1953 թվականին գրված «Տիեզերք վաճառողները» վեպը, որն ունեցավ շարունակություններ՝ «Վաճառականների պատերազմը» (1984), «Փնտրել երկինք» (1954), «Օրենքով գլադիատոր» (1955) և այլ ստեղծագործություններ։ Պոլի և Կորնբլատի համատեղ գրված «Հանդիպում» պատմվածքը 1973 թվականին շահել է Հյուգոյի անվան մրցանակ։ Այս երկու հեղինակների վեպերը, որպես կանոն, խիստ-սոցիալական երգիծական ստեղծագործություններ են, որոնք այժմ դասվում են դասական ժանրի ստեղծագործությունների շարքին։


== Գործունեություն և վեպեր ==
1954-1991 թվականներին Ֆրեդերիկ Պոլը համագործակցել է Ջեք Ուիլյամսոնի հետ: Մինչև 1970-ական թվականների սկիզբը Պոլի պատմվածքներն ավելի հաջողված էին, քան վեպերը։ Նա հրատարակչական ակտիվ գործունեությունը դադարեցնելուց հետո ներկայացել է որպես տաղանդավոր վիպասան։
Ֆրեդերիկ Պոլի հրատարակված առաջին վեպը «Մարդ պլյուս» վեպն է, որը 1976 թվականին ստացել է Նեբյուլա մրցանակ։ Երկրորդ՝ «Դարպասներ» վեպը նույնպես ստացել է Նեբյուլայի, Հյուգոյի մրցանակ և Ջոն Կեմպբելի հուշամրցանակ 1977 թվականին։ Այնուհետև, 1979 թվականին գրել է «Ջեմ» վեպը, որի համար արժանացել է 1980 թվականի Ազգային գիրք մրցանակի Գիտական ֆանտաստիկա կատեգորիայում։ Հետագայում գրել է «Քաղաքի տարիներ», «Սև աստղերի արևածագը», «Աշխարհը ժամանակի վերջում» և բազմաթիվ այլ վեպեր։ Նա գրել է նաև Դարպասներ վեպի շարունակությունը։


== Մահ ==
Ֆրեդերիկ Պոլը մահացել է 2013 թվականի սեպտեմբերի 2-ին, 93 տարեկանում։


== Համակարգչային խաղեր ==
Ֆրեդերիկ Պոլի գրքի մոտիվներով ստեղծվել են համակարգչային խաղեր, որոնցից են՝

Frederick Pohl's Gateway
Gateway 2: Homeworld


== Մրցանակներ և պարգևներ ==
Սկայլարկ Մրցանակ (անգլ.՝ Skylark, 1966 թվական)
Հյուգո մրցանակ (անգլ.՝ Hugo Award) 1973 թվական, Հանդիպում պատմվածք (անգլ.՝ The Meeting), 1972 թվական
Լոկուս մրցանակ (անգլ.՝  Locus Award), 1973 թվական, Ոսկու աստղազարդ ավարտը վիպակ (անգլ.՝ The Gold at the Starbow’s End), 1972 թվական
Նեբյուլա մրցանակ (անգլ.՝ Nebula Award), 1976 թվական, Մարդ պլյուս վեպ (անգլ.՝ Man Plus)
Նեբյուլա մրցանակ (անգլ.՝ Nebula Award), Դարպասներ վեպ (անգլ.՝ Gateway), 1977 թվական
Լոկուս մրցանակ (անգլ.՝  Locus Award), 1978 թվական, Դարպասներ Գիտական ֆանտաստիկայի ժանրի վեպ (անգլ.՝ Gateway), 1977 թվական
Հյուգո մրցանակ (անգլ.՝ Hugo Award), 1978 թվական, Դարպասներ վեպ (անգլ.՝ Gateway), 1977 թվական
Ջոն Կեմպբելի հուշամրցանակ, Լավագույն գիտական ֆանտաստիկ ժանրիԴարպասներ (անգլ.՝ Gateway) վեպ, 1977 թվական
Ապոլո մրցանակ Դարպասներ վեպի համար
Լոկուս մրցանակ (անգլ.՝  Locus Award), Տեղեկատու (անգլ.՝ Reference Book), Ապագայի ճանապարհը (անգլ.՝ The Way the Future Was), 1979 թվական
Ջոն Կեմպբելի հուշամրցանակ, 1985 թվական, Քաղաքի տարիներ գիտական ֆանտաստիկ ժանրի լավագույն վեպ (անգլ.՝ The Years of the City), 1984 թվական
Հյուգո մրցանակ (անգլ.՝ Hugo Award), 1986 թվական, Ագարակներ և ցրտեր պատմվածք (անգլ.՝ Fermi and Frost), 1985 թվական
Նեբյուլա մրցանակ (անգլ.՝ Nebula Award), գրոսմայստեր
ՍՖՌԱ մրցանակ, Կլառեսոն մրցանակ (անգլ.՝ Clareson Award), 1996 թվական
Ներգրավված է գիտական ֆանտաստիկայի և ֆանտազիայի ժանրերի շարքում, 1998 թվական։


== Նշումներ ==


== Ծանոթագրություններ ==


== Արտաքին հղումներ ==
«Lib.Ru: Фредерик Пол»։ www.lib.ru։ Վերցված է 2020-07-23 
Библиография на сайте Лаборатория Фантастики